b'\n_START_ARTICLE_\nEurovizijos dain\xc5\xb3 konkursas 2004\n_START_SECTION_\nKonkurso vieta\n_START_PARAGRAPH_\nKonkursas vyko Stambule po to, kai Turkijai atstovavusi Sertab Erener 2003\xc2\xa0m. konkurse Rygoje (Latvija) laim\xc4\x97jo konkurs\xc4\x85 su daina \xe2\x80\x9eEveryway That I Can\xe2\x80\x9c. I\xc5\xa1 prad\xc5\xbei\xc5\xb3 konkursui rengti buvo pasirinkta Mydonose Showland arena, bet v\xc4\x97liau buvo pakeista \xc4\xaf Abdi \xc4\xb0pek\xc3\xa7i Arena._NEWLINE_Konkurs\xc4\x85 ved\xc4\x97 Korhan Abay ir Meltem Cumbul.\n_START_SECTION_\nDalyvaujan\xc4\x8dios \xc5\xa1alys\n_START_PARAGRAPH_\n\xc5\xa0i\xc5\xb3 met\xc5\xb3 \xe2\x80\x9eEurovizijos\xe2\x80\x9c konkursas buvo pirmasis dviej\xc5\xb3 dien\xc5\xb3 renginys, kuriame prad\xc4\x97ta taikyti pusfinalio ir finalo sistema. Pagal \xc5\xa1i nauj\xc4\x85 format\xc4\x85, automati\xc5\xa1kai \xc4\xaf final\xc4\x85 patenka \xe2\x80\x9eDidysis ketvertas\xe2\x80\x9c (Big 4): Pranc\xc5\xabzija, Vokietija, Ispanija ir Jungtin\xc4\x97 Karalyst\xc4\x97 (Europos transliuotoj\xc5\xb3 s\xc4\x85jungos did\xc5\xbeiausios finansinink\xc4\x97s) ir de\xc5\xa1imt 2003\xc2\xa0m. geriausiai pasirod\xc5\xbeiusi\xc5\xb3 \xc5\xa1ali\xc5\xb3. Andora, Albanija, Baltarusija ir Serbija ir Juodkalnija konkurse dalyvavo pirm\xc4\x85 kart\xc4\x85, o Monakas gr\xc4\xaf\xc5\xbeo po 25 met\xc5\xb3 pertraukos. Liuksemburgas i\xc5\xa1 prad\xc5\xbei\xc5\xb3 nusprend\xc4\x97 gr\xc4\xaf\xc5\xbeti po 11 met\xc5\xb3 pertraukos, ta\xc4\x8diau v\xc4\x97liau pasitrauk\xc4\x97. Visos dalyvavusios \xc5\xa1alys tur\xc4\x97jo teis\xc4\x99 balsuoti tiek pusfinalyje, tiek ir finale. Tai buvo pirmieji metai, kai visos 36 dalyvaujan\xc4\x8dios \xc5\xa1alys balsavo telefoniniu balsavimu.'